钦定古今图书集成/明伦汇编/交谊典/第015卷 > 《摸鱼儿》〈春雪客中寄友〉前人
## 钦定古今图书集成/明伦汇编/交谊典/第015卷 > 《摸鱼儿》〈春雪客中寄友〉前人

又孤吟、灞桥深雪，千山绝尽飞鸟。梅花也著东风笑，
一夜瘦添多少。春悄悄。正断梦愁时，忘却池塘草。前
邨路杳。看野水流冰，舟闲渡口，何必见安道。慵登
眺。脉脉霏霏才了，寒威犹自清峭。终须几日开晴去，
无柰，此时怀抱。空懊恼。料酒兴歌情，未肯随人老。惜
花起早。拌醉里忘归，接䍦更好，一笑任倾倒。